Crin Antonescu, despre susținătorii lui Călin Georgescu: „Atâtor români li s-a urât cu binele” și susțin o „fantasmagorie”
Crin Antonescu critică valul de susținere pentru Călin Georgescu și consideră că acesta promovează o viziune periculoasă, lipsită de soluții reale. Candidatul coaliției de guvernare la alegerile prezidențiale afirmă că schimbarea politică trebuie să vină prin alternative democratice, nu „fantasmagorice sau aberante”. Într-un răspuns pentru HotNews, Antonescu a declarat că este îngrijorat de faptul că „atâtor români li s-a urât cu binele” și că susținerea unor astfel de idei poate pune în pericol parcursul european al României.